CELEX: 31986R1111
Language: el
Date: 1986-04-17 00:00:00
Title: Κανονισμός (ΕΟΚ) αριθ. 1111/86 της Επιτροπής της 17ης Απριλίου 1986 για διόρθωση του κανονισμού (ΕΟΚ) αριθ. 856/86 για την έναρξη της απόσταξης επιτραπέζιου οίνου που προβλέπεται στο άρθρο 15 παράγραφος 1 του κανονισμού (ΕΟΚ) αριθ. 337/79 του Συμβουλίου για την περίοδο 1985/86

Avis juridique important

|

31986R1111

Κανονισμός (ΕΟΚ) αριθ. 1111/86 της Επιτροπής της 17ης Απριλίου 1986 για διόρθωση του κανονισμού (ΕΟΚ) αριθ. 856/86 για την έναρξη της απόσταξης επιτραπέζιου οίνου που προβλέπεται στο άρθρο 15 παράγραφος 1 του κανονισμού (ΕΟΚ) αριθ. 337/79 του Συμβουλίου για την περίοδο 1985/86  

Επίσημη Εφημερίδα αριθ. L 102 της 18/04/1986 σ. 0021 - 0021

***** ΚΑΝΟΝΙΣΜΟΣ (ΕΟΚ) αριθ. 1111/86 ΤΗΣ ΕΠΙΤΡΟΠΗΣ  της 17ης Απριλίου 1986  για διόρθωση του κανονισμού (ΕΟΚ) αριθ. 856/86 για την έναρξη της απόσταξης επιτραπέζιου οίνου που προβλέπεται στο άρθρο 15 παράγραφος 1 του κανονισμού (ΕΟΚ) αριθ. 337/79 του Συμβουλίου για την περίοδο 1985/86  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 337/79 του Συμβουλίου της 5ης Φεβρουαρίου 1979 περί κοινής οργανώσεως της αμπελοοινικής αγοράς (1), όπως τροποποιήθηκε τελευταία από τον κανονισμό (ΕΟΚ) αριθ. 3805/85 (2), και ιδίως το άρθρο 6 παράγραφος 3, το άρθρο 15 παράγραφος 9 και το άρθρο 65,  Εκτιμώντας:  ότι, μετά από επαλήθευση, διαπιστώθηκε ότι, λόγω λάθους, το κείμενο του κανονισμού (ΕΟΚ) αριθ. 856/86 της Επιτροπής (3), δεν αντιστοιχεί στα μέτρα που έχουν υποβληθεί στην Επιτροπή Διαχειρίσεως Οίνων για να ληφθεί η γνώμη της· ότι πρέπει, ως εκ τούτου, να διορθωθεί ο εν λόγω κανονισμός,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 3 του κανονισμού (ΕΟΚ) αριθ. 856/86, η παράγραφος 1 αντικαθίσταται από το ακόλουθο κείμενο:  «1. Η συνολική ποσότητα επιτραπέζιου οίνου, για την οποία κάθε παραγωγός μπορεί να συνάψει ένα ή περισσότερα συμφωνητικά, δεν μπορεί να υπερβεί το 6 % της ποσότητας επιτραπέζιου οίνου που παρήγαγε κατά τη διάρκεια της περιόδου 1985/86.  Εντούτοις, τα κράτη μέλη μπορούν να προβλέψουν ότι η συνολική ποσότητα για την οποία κάθε παραγωγός μπορεί να συνάψει ένα ή περισσότερα συμφωνητικά, δεν μπορεί να υπερβεί τα πέντε εκατόλιτρα ανά εκτάριο αμπελώνα που καλλιεργεί για την παραγωγή επιτραπέζιου οίνου ο εν λόγω παραγωγός. Στην περίπτωση αυτή, η δυνατότητα αυτή μπορεί είτε να επεκταθεί στο σύνολο μιας αμπελουργικής ζώνης ή μέρους αμπελουργικής ζώνης που περιλαμβάνεται στην επικράτεια αυτού του κράτους μέλους.  Κάθε παραγωγός δεν μπορεί να παραδώσει ποσότητα επιτραπέζιου οίνου κατώτερη από πέντε εκατόλιτρα.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 25 Μαρτίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 17 Απριλίου 1986.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 54 της 5. 3. 1979, σ. 1.  (2) ΕΕ αριθ. L 367 της 31. 12. 1985, σ. 39.  (3) ΕΕ αριθ. L 80 της 25. 3. 1986, σ. 27.